ཕྱི་ལོ་༢༠༡༢ལོར་བོད་མིའི་སྒྲིག་འཛུགས་ཀྱིས་བྷུན་ཏར་དགེ་འོས་མཐོ་སློབ་ཁང་དབུ་འཛུགས་གནང་བའི་གནས་ཚུལ་ནང་།བཀའ་ཤག་གི་ལམ་སྟོན་དང་བཙན་བྱོལ་བོད་མིའི་གཞི་རིམ་ཤེས་ཡོན་སྲིད་བྱུས་ཀྱི་དགོངས་དོན་བཞིན།ཧི་མ་ཅལ་མངའ་སྡེའི་ཀུ་ལུ་རྫོང་ཁོངས་བྷུན་ཏར་དུ་དགེ་འོས་མཐོ་སློབ་ཁང་ཞིག་གསར་འཛུགས་གནང་སྟེ།ལོ་དེའི་ཕྱི་ཟླ་༩ཚེས་༣ཉིན་ནས་བཟུང་སློབ་གྲྭ་དངོས་སུ་དབུ་འཛུགས་གནང་ཡོད་པ་དང་།དགེ་རྒན་འོས་སྦྱོང་ལྟེ་གནས་ཁང་དེར་ལོ་བཞི་ཅན་གྱི་གཅིག་བསྡུས་དགེ་རྒན་འོས་སྦྱོང་དང་།གཞན་ཡང་ལོ་གཅིག་རིང་གི་འབྲིང་རིམ་དགེ་རྒན་འོས་སྦྱོང་།ཡང་སྤྲོད་རྒྱུ་ཡིན་ལ།དེ་བཞིན་ཚན་རིག་དང་སྒྱུ་རྩལ་གྱི་སློབ་ཚན་ཁག་སོ་སོའི་ཐོགབོད་ཡིག་དང།དབྱིན་ཡིགསློབ་འཁྲིད་རིག་པ་བཅས་ངེས་ཅན་གྱི་སློབ་ཚན་དུ་ལེན་དགོས་པ་དང་གཅིག་བསྡུས་དགེ་རྒན་འོས་སྦྱོང་འདིའི་བསླབ་གཞིའི་རྩ་འཛིན་དང་སློབ་ཚན་ཁག་ལ་རྒྱ་གར་རྒྱལ་ཡོངས་དགེ་རྒན་ཤེས་ཡོན་ལྷན་ཚོགས་ནས་ངོས་འཛིན་བཀའ་འཁྲོལ་ཐོབ་ཟིན་པ་མ་ཟད།རང་རེའི་སྤྱི་ཚོགས་ནང་རྨང་གཞི་བརྟན་པོ་ཡོད་པའི་དགེ་རྒན་གསོ་སྐྱོང་བྱེད་ཐབས་ཀྱི་གསར་གཏོད་རང་བཞིན་ཅན་གྱི་ལས་འཆར་ཞིག་ཀྱང་ཡིན་སྐོར་འཁོད་འདུག